Ņecečas "Bruk-Bet Termalica"
Ņecečas "Bruk-Bet Termalica" (poļu: Bruk-Bet Termalica Nieciecza) ir Polijas futbola klubs no Ņecečas. Klubs dibināts 1922. gadā, pašlaik spēlē Polijas futbola otrajā līmenī — 1. līgā. Mājas spēles aizvada Ņecečas stadionā. 2015. gadā, izcīnot otro vietu Polijas 1. līgā, klubs pirmoreiz savā vēsturē iekļuva Ekstraklasa. Debijas sezonā (2015.–2016.) tika izcīnīta 13. vieta. No 2016. gada februāra līdz 2020. gadam komandu pārstāvēja Latvijas futbolists Vladislavs Gutkovskis.